REGULAMENTUL (CE) NR. 192/2008 AL COMISIEI
din 29 februarie 2008
de modificare a Regulamentului (CE) nr. 989/2007 privind înregistrarea anumitor denumiri în Registrul denumirilor de origine protejate și al indicațiilor geografice protejate [Barèges-Gavarnie (DOP) - Hořické trubičky (IGP)]
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 510/2006 al Consiliului din 20 martie 2006 privind protecția indicațiilor geografice și a denumirilor de origine ale produselor agricole și alimentare (1), în special articolul 7 alineatul (4) primul paragraf,
întrucât:
(1)
S-a găsit o greșeală în publicarea Regulamentului (CE) nr. 989/2007 al Comisiei (2), în ceea ce privește clasa din care face parte produsul căruia îi corespunde denumirea „Barèges-Gavarnie”.
(2)
Regulamentul (CE) nr. 989/2007 ar trebui modificat în consecință,
ADOPTĂ PREZENTUL REGULAMENT:
Articolul 1
În anexa la Regulamentul (CE) nr. 989/2007, la punctul 1, termenii „Clasa 1.3. - Brânzeturi” se înlocuiesc cu termenii „Clasa 1.1. - Carne (și organe comestibile) proaspete”.
Articolul 2
Prezentul regulament intră în vigoare la data publicării în Jurnalul Oficial al Uniunii Europene.
Se aplică de la data intrării în vigoare a Regulamentului (CE) nr. 989/2007.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 29 februarie 2008.